62019TO0529_INF
Διάταξη του Γενικού Δικαστηρίου (πρώτο τμήμα) της 10ης Σεπτεμβρίου 2020 – ADESO κατά Επιτροπής
(Υπόθεση T‑529/19)
«Προσφυγή ακυρώσεως – Συμφωνίες επιχορήγησης για τα σχέδια “Your Environment is Your Life” και “Social Safety Net for Poor and Vulnerable Households in Northern Regions of Somalia/Somaliland Phase II” – Μη επιλέξιμες δαπάνες – Χρεωστικά σημειώματα – Επιβεβαιωτική επιστολή – Ζήτημα αν πρόκειται για πράξη δεκτική προσφυγής – Συμβατική φύση της διαφοράς – Πράξη μη δεκτική προσφυγής – Πράξη εντασσόμενη σε καθαρά συμβατικό πλαίσιο, με το οποίο αυτή συνδέεται αδιαρρήκτως – Απαράδεκτο»
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προσφυγή που αφορά, στην πραγματικότητα, διαφορά συμβατικής φύσεως – Ακύρωση επιβεβαιωτικής επιστολής της Επιτροπής – Επιστολή με την οποία επιβεβαιώνεται ότι θα ανακτηθούν τα ποσά που αναγράφονται στα χρεωστικά σημειώματα και λαμβάνεται θέση σχετικά με το νομότυπο των διαδικασιών οικονομικού ελέγχου και ανάκτησης των ποσών αυτών – Αναρμοδιότητα του δικαστή της Ένωσης – Απαράδεκτο
(Άρθρα 263, 272, 274, 288 και 299)
(βλ. σκέψεις 18-23, 32, 33, 36, 37, 44, 46, 49, 54, 57-60)
Αντικείμενο
Προσφυγή, δυνάμει του άρθρου 263 ΣΛΕΕ, με αίτημα την ακύρωση της αποφάσεως της Επιτροπής η οποία, όπως προβάλλεται, περιλαμβάνεται σε έγγραφο της 10ης Μαΐου 2019 και αφορά την ανάκτηση ορισμένων ποσών που καταβλήθηκαν στο πλαίσιο των συμφωνιών επιχορήγησης για τα σχέδια «Your Environment is Your Life» (FED/2013/313-770) και «Social Safety Net for Poor and Vulnerable Households in Northern Regions of Somalia/Somaliland Phase II» (FED/2013/316-291).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει την African Development Solutions (ADESO) στα δικαστικά έξοδα.